Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: Alkotmánybíróságról szóló 1989. évi XXXII. törvény
Paragraph Index: 1039

3. Az Alkotmánybíróság a bírói kezdeményezésben kifogásolt önkormányzati rendelkezéseknek a Győr- Moson-Sopron Megyei Bíróságnál Pf.20.434/2000. és Pf.20.227/2000. szám alatt folyamatban lévő ügyekben való alkalmazásának kizárására vonatkozó kérelmeket elutasítja. Az Alkotmánybíróság ezt a határozatát a ben közzéteszi. INDOKOLÁS I. A Győr-Moson-Sopron Megyei Bíróság a Pf. 20.434/2000. és a Pf. 20.227/2000. szám alatt folyamatban lévő ügyekben a bírósági eljárás felfüggesztése mellett fordult az Alkotmánybírósághoz, és kérte Beled Nagyközség Önkormányzata Képviselő-testületének a települési szilárd hulladék gyűjtésére, szállítására, kezelésére és ártalmatlanítására vonatkozó 4/1997. (IV. 15.) Kr. számú rendelete (a továbbiakban: Ör.) 7. és 8. §-ai díjtételeket megállapító rendelkezéseinek, valamint 1. sz. mellékletének alkotmányossági felülvizsgálatát és megsemmisítését, továbbá a bíróság előtt folyamatban lévő konkrét perekben való alkalmazhatóságának megállapítását. Törvényellenesnek tartja a kezdeményező, hogy a szolgáltatási díjat a hulladék rendszeres gyűjtésébe bekapcsolt területen abban az esetben is meg kell fizetni, ha az ingatlanok tulajdonosai, bérlői nem adnak ki hulladékot. A kezdeményező álláspontja szerint a kifogásolt rendelkezések nem a tényleges szemétkibocsátáshoz és az elszállított szemét mennyiségéhez igazodóan állapítják meg a díjfizetés alapjául szolgáló mutatókat és ezzel megsértik a szolgáltatás és az ellenszolgáltatás egyenértékűségének a követelményét. A szabályozásnak ez a módja — mivel az Ör. önkényesen tett különbséget a településtisztasági szolgáltatásokat igénybe vevő jogalanyok között — a kezdeményező szerint az Alkotmány 70/A. §-ába ütköző alkotmányellenes megkülönböztetéshez vezet. A két ügyet érintő, külön külön előterjesztett kezdeményezést tárgyuk azonosságára tekintettel az Alkotmánybíróság egyesítette és a jelen eljárásban bírálta el. II. Az Alkotmánybíróság a bírói kezdeményezéssel összefüggésben az alábbi jogszabályokat vizsgálta:

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes